Hudecová, Eva, poslankyňa NR SR (2022-12-01):
Ďakujem za slovo pán predsedajúci. Vážené kolegyne, kolegovia, dovoľte mi predstaviť pozmeňujúci návrh poslankyne Národnej rady Evy Hudecovej k vládnemu návrhu zákona, ktorým sa mení a dopĺňa zákon č. 112/2018 Z. z. o sociálnej ekonomike a sociálnych podnikoch a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 1214). Dovoľte mi teraz odôvodniť, prečo som tento pozmeňujúci návrh podala. Pozmeňujúci návrh reaguje na stanovisko Kancelárie Národnej rady, odboru legislatívy a práva, a tak spresňuje niektoré skutočnosti, aby sa zabezpečil jednotný výklad pri aplikácii zákona. Taktiež sa zavádzajú legislatívne skratky. Celkovo sa technicky upresňuje celý návrh zákona. Zároveň pozmeňujúci návrh zákona odstraňuje kolízie, ako napr. kolízia spôsobená skutočnosťou, že zákon č. 112/2018 Z. z. o sociálnej ekonomike a sociálnych podnikoch a o zmene a doplnení niektorých zákonov v znení neskorších predpisov je súčasne v druhom čítaní predmetnej novelizácie a v čl. VI vládneho návrhu zákona, ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 1213), pričom oba návrhy upravujú znenie § 25 ods. 4 zákona č. 112/2018 Z. z. Nakoľko návrh zákona novovytvára inštitucionálny rámec pre problematiku rodinných podnikov, pričom definuje rodinný podnik, vymedzuje podmienky evidencie a registrácie rodinných podnikov, určuje povinnosti registrovaných rodinných podnikov a vymedzuje nové kompetencie Ministerstva práce, sociálnych vecí a rodiny Slovenskej republiky v oblasti rodinných podnikov vrátane zabezpečovania evidencie rodinných podnikov, priznávania a zrušovania štatútu registrovaného rodinného podniku a vedenia evidencie rodinných podnikov a registra registrovaných rodinných podnikov, čo si bude vyžadovať vytvorenie nového, resp. úpravu existujúceho informačného systému a s tým súvisiacu prípravu, navrhuje sa posunúť účinnosť ustanovenú, upravujúcu problematiku rodinných podnikov, a to na 1. júla 2023. A teraz by som rada prešla ku konkrétnym bodom môjho pozmeňujúceho návrhu. Prvý bod pozmeňujúceho návrhu. V čl. I 3. bod znie: „3. V § 2 ods. 5 písm. b) druhý bod znie: „2. nie je uznaná za invalidnú, ale má dlhodobé zdravotné postihnutie znižujúce jej telesné, duševné a zmyslové schopnosti, ktoré bránia jej plnohodnotnému a účinnému zapojeniu sa do pracovného prostredia v porovnaní so zdravou fyzickou osobou, ktoré podľa poznatkov lekárskej vedy má trvať najmenej dva roky (ďalej len „dlhodobé zdravotné postihnutie„); dlhodobé zdravotné postihnutie sa preukazuje lekárskym posudkom podľa § 25a ods. 6 alebo rozhodnutím o nepriznaní invalidného dôchodku, z ktorého vyplýva pokles schopnosti vykonávať zárobkovú činnosť o viac ako 20 % v porovnaní so zdravou fyzickou osobou, nie starším ako dva roky.“.“ Poznámka pod čiarou k odkazu 7 sa vypúšťa. 2. bod pozmeňujúceho návrhu. V čl. I 28. bode § 7 ods. 10 a 105. bode § 34 ods. 5 sa slová „do ktorej“ nahrádzajú slovami „do ktorých“. 3. bod pozmeňujúceho návrhu. V čl. I 46. bode § 15a ods. 3 úvodnej vete sa za slovo „družstve“ vkladajú slová „priamo alebo nepriamo“. 4. bod pozmeňujúceho návrhu. V čl. I 46. bode § 15a ods. 3 písm. a) druhý bod znie: „2. predkupné právo na odkúpenie podielu tejto fyzickej osoby alebo právnickej osoby členmi spoločnej rodiny alebo určenie podmienok vykonávania väčšiny hlasovacích práv členmi spoločnej rodiny po uplynutí dĺžky trvania investície podľa prvého bodu a“. 5. bod pozmeňujúceho návrhu. V čl. I 46. bode § 15e ods. 1 písm. e) sa na konci čiarka nahrádza bodkočiarkou a pripájajú sa tieto slová: „ak iný členský štát doklad na preukázanie splnenia podmienky podľa § 15d ods. 1 písm. g) nevydáva, je možné ho nahradiť čestným vyhlásením,“. 6. bod pozmeňujúceho návrhu. V čl. I 57. bode § 19 ods. 1 písm. d) sa odkaz „60a)“ nahrádza odkazom „60aa)“ a odkaz „60b)„ sa nahrádza odkazom „60ab)“. V tejto súvislosti sa v čl. I 57. bode na konci slová „60a a 60b“ nahrádzajú slovami „60aa a 60ab“ a poznámky pod čiarou k odkazom 60a a 60b sa označia ako poznámky pod čiarou k odkazom 60aa a 60ab. 7. bod pozmeňujúceho návrhu. V čl. I sa vypúšťa 60. bod. Nasledujúce body sa primerane prečíslujú. 8. bod pozmeňujúceho návrhu. V čl. I sa vypúšťa 64. bod. Nasledujúce body sa primerane prečíslujú. 9. bod pozmeňujúceho návrhu. V čl. I 69. bode § 24 ods. 1 písm. e) sa vypúšťajú slová „z registra rodinných podnikov,“ a za slovami „sektora sociálnej ekonomiky“ sa vypúšťa čiarka a slová „z evidencie rodinných podnikov“. 10. bod pozmeňujúceho návrhu. V čl. I sa za 69. bod vkladá nový 70. bod, ktorý znie: „70. V § 25 ods. 1 písmeno e) znie: „e) poskytuje alebo sprístupňuje bezodplatne v elektronickej podobe osobné údaje v rozsahu nevyhnutnom na účel plnenia úloh podľa osobitných predpisov70ab) na základe odôvodnenej písomnej žiadosti alebo písomnej dohody, ktorá obsahuje účel spracúvania, na aký sa majú osobné údaje poskytnúť alebo sprístupniť, z registra sociálnych podnikov, z registra rodinných podnikov, z registra organizácií sektora sociálnej ekonomiky, z evidencie rodinných podnikov a z informačného systému sociálnej ekonomiky orgánom štátnej správy, súdom, obciam, vyšším územným celkom a iným orgánom verejnej moci, fyzickým osobám a právnickým osobám, ktorým bol zverený výkon úloh podľa osobitných predpisov,“.“ 11. bod pozmeňujúceho návrhu. V čl. I 73. bod znie: „73. V § 25 ods. 4 sa za slovom „práce“ vypúšťa čiarka a slová „sociálnych vecí a rodiny“.“ 12. bod pozmeňujúceho návrhu. V čl. I sa za 73. bod vkladá nový 74. bod, ktorý znie: „74. V § 25 ods. 4 sa za slovo „ekonomiky“ vkladajú slová „a v oblasti rodinných podnikov“.“ Nasledujúce body sa primerane prečíslujú. Tento novelizačný bod nadobúda účinnosť 1. júla 2023, čo sa primerane premietne do článku o účinnosti. 13. bod pozmeňujúceho návrhu. V čl. I 74. bod § 25a ods. 1 sa vypúšťajú slová „znižujúce jej telesné, duševné a zmyslové schopnosti, ktoré bránia jej plnohodnotnému a účinnému zapojeniu sa do pracovného prostredia v porovnaní so zdravou fyzickou osobou, ktorá podľa poznatkov lekárskej vedy má trvať najmenej dva roky (ďalej len „dlhodobé zdravotné postihnutie“)“. 14. bod môjho pozmeňujúceho návrhu. V čl. I 89. bod § 27 ods. 2 písm. b) a k) a v 96. bode § 27e ods. 2 písm. g) sa za slová „rodné číslo“ vkladajú slová „alebo iný identifikátor, ak rodné číslo nebolo pridelené,“. 15. bod pozmeňujúceho návrhu. V čl. I 89. bode § 27 ods. 2 písmeno l) znie: „l) údaje o konečnom užívateľovi výhod podľa § 24 ods. 4,“. 16. bod pozmeňujúceho návrhu. V čl. I 89. bode § 27 ods. 3 a v 96. bode § 27e ods. 3 sa za slová „rodného čísla“ vkladajú slová „alebo iného identifikátora, ak rodné číslo nebolo pridelené,“. 17. bod pozmeňujúceho návrhu. V čl. I sa za 92. bod vkladá nový 93. bod, ktorý znie: „93. V § 27a ods. 5 písmeno c) znie: „c) rodné číslo alebo iný identifikátor, ak rodné číslo nebolo pridelené a dátum narodenia,“.“ Nasledujúce body sa primerane prečíslujú. Tento novelizačný bod nadobúda účinnosť 1. januára 2023, čo sa primerane premietne do článku o účinnosti. 18. bod pozmeňujúceho návrhu. V čl. I sa vypúšťa 94. bod. Nasledujúce body sa primerane prečíslujú. 19. bod pozmeňujúceho návrhu. V čl. I 95. bod znie: „95. V § 27b ods. 3 sa slová „Ústrediu práce, sociálnych vecí a rodiny" nahrádzajú slovami „ústrediu práce“.“ 20. bod pozmeňujúceho návrhu. V čl. I 96. bod § 27c ods. 2 písm. b) a § 27d ods. 2 písm. b) a i) sa za slová „rodné číslo“ vkladajú slová „alebo iný identifikátor, ak rodné číslo nebolo pridelené,“. 21. bod pozmeňujúceho návrhu. V čl. I 96. bod § 27c ods. 3 a § 27d ods. 3 sa za slová „rodného čísla“ vkladajú slová „alebo iného identifikátora, ak rodné číslo nebolo pridelené,“. 22. bod pozmeňujúceho návrhu. V čl. I 101. bod znie: „101. V § 29 ods. 2 písm. b) sa slová „priznanie štatútu registrovaného sociálneho podniku" nahrádzajú slovom „štatút“.“ 23. bod pozmeňujúceho návrhu. V čl. I sa za 101. bod vkladá nový 102. bod, ktorý znie: „102. V § 29 ods. 2 písmeno b) znie: „b) vzor formulára žiadosti o štatút, žiadosti o evidenciu a žiadosti o registráciu,“.“ Nasledujúce body sa primerane prečíslujú. Tento novelizačný bod nadobúda účinnosť 1. júla 2023, čo sa primerane premietne do článku o účinnosti. 24. bod pozmeňujúceho návrhu. V čl. I 105. bode § 34 ods. 3 písm. b) sa slová „písm. g) v spojení“ nahrádzajú slovami „písm. g) prvého bodu a piateho bodu v spojení“. 25. bod pozmeňujúceho návrhu. Čl. IV sa vypúšťa. Nasledujúce články sa primerane prečíslujú. 26. bod pozmeňujúceho návrhu. V čl. I bod 1, bod 5 § 2 ods. 10 písm. b), body 46, 50, 66 a 67, bod 68 § 25 ods. 1 písm. a) druhý bod a písm. b), bod 69 § 25 ods. 1 písm. d) druhý bod a štvrtý bod, body 70 až 72, bod 69 § 27c a 27d, bod 27 § 28 ods. 2 písm. b) a ods. 4 písm. b), body 98 až 100, čl. II a čl. III § 7 ods. 22 a 23 nadobúdajú účinnosť 1. júla 2023, čo sa primerane premietne do článku o účinnosti. Toto boli všetky body môjho pozmeňujúceho návrhu, ja by som vás veľmi rada poprosila o jeho podporu a týmto končím. Pán predsedajúci, skončila som.